Jane Lynchová

Jane Marie Lynchová (* 14. júl 1960, Evergreen Park, Illinois, Spojené štáty) je americká herečka, speváčka a komička. Preslávil ju film Christophera Guesta, Best in Show.

Jane sa objavila v množstve televíznych medailónikov vrátane sitkomu iCarly a seriálu Tráva (Weeds). Tiež si zahrala občasnú rolu v sitkome Dva a pol chlapa (Two and a Half Men) a stvárnila množstvo postáv v komédiách ako sú: Rýchlo a desivo: Šialené preteky (Talladega Nights: The Ballad of Ricky Bobby), 40 rokov panic (The 40-Year-Old Virgin), Role Models a The Three Stooges.

Jej stvárnenie Sue Sylvesterovej v seriáli Glee získalo množstvo ocenení, vrátane Primetime Emmy Award, Zlatého glóbusu, Screen Actors Guild Award za najlepšie herecké obsadenie komediálneho seriálu, Ceny Asociácie televíznych kritikov za najlepší výkon v komédii, Satellite Award pre najlepšiu herečku vo vedľajšej úlohe seriálu, miniseriálu alebo televízneho filmu a People's Choice Award za obľúbenú televíznu komediálnu herečku.

4. septembra 2013 obdržala 2505. hviezdu na Hollywoodskom chodníku slávy v kategórii televízia, ktorá sa nachádza na 6640 Hollywood Blvd. Od roku 2013, moderuje šou stanice NBC, s názvom Hollywood Game Night, za ktorú získala dve ocenenia Emmy Awards.

Filmografia

Film

Referencie

Zdroj 

Filmové herečky USA
Televízne herečky USA
Komici USA
Dabingové herečky USA
Speváčky USA
Rozprávači audiokníh
Osobnosti USA írskeho pôvodu
Osobnosti USA švédskeho pôvodu
Držitelia ceny Emmy
Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme
LGBT aktivisti
Osobnosti z Illinoisu
LGBT osobnosti USA